Joe Biden a semnat noul plan de asistenţă financiară, în valoare de 1.900 de miliarde de dolari: "Are rolul reconstruirii structurii acestei ţări“.
Preşedintele Statelor Unite, Joseph Biden, a promulgat, joi seară, noul plan de asistenţă financiară. Planul este în valoare de 1.900 de miliarde de dolari.
America trăiește momente istorice. Biden a semnat legea de revenire economică din criza Covid."Planul are rolul reconstruirii structurii acestei ţări", a declarat Joseph Biden, conform publicaţiei The Hill."De-a lungul săptămânilor în care acest proiect a fost discutat şi dezbătut, a devenit clar că o proporţie extrem de mare a cetăţenilor americani susţin Planul de relansare", a precizat Joe Biden, prezent în Biroul Oval alături de vicepreşedintele Kamala Harris.Iniţial, promulgarea planului era programată vineri, dar a fost devansată, în contextul în care preşedintele Joseph Biden va rosti un discurs la un an de la izbucnirea pandemiei."Vrem să acţionăm cât mai curând posibil", a declarat Ron Klain, şeful Cancelariei prezidenţiale de la Washington.Virusul a omorât 530.000 de americani. Mai multe victime decât în cele două războaie mondiale, în Războiul din Vietnam și atacul terorist de la 11 septembrie 2001, la un loc."Vom celebra aprobarea planului vineri, aşa cum era programat, alături de liderii Congresului", a precizat Ron Klain.Congresul SUA a aprobat noul plan de asistenţă financiară solicitat de preşedintele Joseph Biden pentru contracararea efectelor crizei pandemiei. Planul, în valoare de 1.900 de miliarde de dolari, prevede măsuri sociale şi de stimulare a relansării economiei.